<classify> Matokeo hayo yamezifanya timu hizo zote zifikishe pointi 16 baada ya michezo sita, zikiwa ni timu pekee ambazo hazijapoteza michezo, ambapo Yanga ndiyo inaongoza kutokana na uwiano mzuri wa mabao ya kufunga na kufungwa.Yanga ilianza kulishambulia lango la Azam, ambapo dakika ya sita Juma Abdul alikaribia kufunga, lakini shuti lake lilipanguliwa na kipa Aishi Manula. Nayo Azam ilijibu mashambulizi dakika moja baadaye, wakati Allan Wanga alipopiga kichwa dhaifu akiwa eneo la hatari.Timu hizo ziliendelea kushambuliana kwa zamu, huku washambuliaji wa pande zote wakishikwa na kigugumizi cha miguu, kabla ya Ngoma kuifungia Yanga bao dakika ya 45 akitumia vyema krosi ya Juma Abdul.Kipindi cha pili mashabiki waliendelea kushuhudia kosakosa kila upande, kabla ya Azam kusawazisha dakika ya 84 mfungaji akiwa Kipre Tchetche.Dakika mbili baadaye Yanga ilipata penalti baada ya Simon Msuva kuchezewa madhambi na kipa Aishi Manula, lakini kiungo Thabani Kamusoko mkwaju wake wa penalti ulipanguliwa na kipa wa Azam.Penalti hiyo ilionekana kuwanyima raha mashabiki wa Yanga na kuanza kuondoka uwanjani, huku wale wa Simba wakishangilia.Yanga: Ally Mustapha, Juma Abdul, Mwinyi Haji, Nadir Haroub, Kelvin Yondani, Mbuyu Twite, Malimi BusunguSimon Msuva, Thabani Kamusoko, Donald Ngoma, Amis Tambwe na Salum Telela.Azam:Aishi Manula, Shomari Kapombe, David Mwantika, Aggrey Morris, Paschal Wawa, Michael Balou, Himid Mao, Salum AbubakarRamadhan Singano, John Bocco, Allan WangaKipre Tchetche na Farid Mussa.Wakati huohuo, Mwandishi Wetu anaripoti kutoka Mbeya kuwa Simba jana ilivunja mwiko wa kushindwa kuifunga Mbeya City baada ya kuibuka na ushindi wa bao 1-0 kwenye Uwanja wa Sokoine mjini humo.Tangu Mbeya City ipande daraja msimu wa mwaka 20132014 Simba imekuwa haipati matokeo mazuri, ambapo ushindi wake mkubwa ni sare.Bao pekee lililowapa furaha Simba jana lilifungwa dakika ya tatu kwa kichwa na beki Mganda, Juuko Murshid. Kutokana na matokeo hayo Simba imefikisha pointi 15 ikizidiwa pointi moja tu na Yanga na Azam zilizopo kileleni mwa msimamo wa ligi hiyo.  <topic>: michezo 